భావరాజు వేంకట కృష్ణారావు
భావరాజు వేంకట కృష్ణారావు 1895లో రాజమహేంద్రవరం (నేటి రాజమండ్రి) లో జన్మించారు. ఆయన తల్లి శ్యామలాంబ మరియు తండ్రి బాపిరాజు పంతులు. భావరాజు బాపిరాజు పంతులు గ్రంథకర్తగా ప్రఖ్యాతి వహించారు. ఆయన చిత్తబోధామృతమ్ అనే గ్రంథాన్ని రచించారు. కృష్ణారావు ప్రాథమిక విద్యను కైకలూరులోను, ప్రాథమికోన్నత విద్యను బందరు నోబుల్ కాలేజీ హైస్కూలులోనూ అభ్యసించారు. 1912లో సెకండరీ స్కూలు లీవింగ్ సర్టిఫికేట్ (ఎస్.ఎస్.ఎల్.సి.) పరీక్షలో ఉత్తీర్ణులయ్యారు. పదిహేనేళ్ల వయసులోనే తండ్రిని కోల్పోయాడు.
ఒద్దిరాజు రాఘవ రంగారావు
ఒద్దిరాజు రాఘవ రంగారావు (1894 - 1973) ఒద్దిరాజు సోదరులలో చిన్నవాడు. 
ఈయన తల్లి రంగనాయకమ్మ, తండ్రి వేంకటరామారావు దంపతులకు 1894 లో జన్మించారు. ఈయన తెలంగాణా ప్రాంతంలో మొట్టమొదటి పత్రిక 'తెనుగు పత్రిక'ను 1922లో ప్రారంభించిన ఒద్దిరాజు సోదరులలో ఒకరు. పత్రిక ద్వారా జనసామాన్యంలో విజ్ఞానవ్యాప్తికి, దేశభక్తి పెంపొందించడానికి ఎంతో కృషి చేసారు. వీరిది మానుకోట తాలూకా ఇనుగుర్తి (ప్రస్తుతం వరంగల్ జిల్లా, కేసముద్రం మండలంలో ఉన్నది). 1894 ఏప్రిల్ 4వ తేదీన జన్మించారు. ఒద్దిరాజు సోదరులు విజ్ఞానప్రచారిణీ గ్రంథమాలను స్థాపించి వందకు పైగా తెలుగు పుస్తకాలను ప్రచురించారు. వీటిలో విజ్ఞానశాస్త్రం, హస్తకలలు, ఛాయాగ్రహణం మొదలైన విషయాలకు సంబంధించిన గ్రంథాలున్నాయి. నైజాం ప్రాంతంలో తెలుగుభాషాభివృద్ధి ఈ సంఘం విశేషకృషిసల్పింది.